ساعة دمعة وساعة طیف
بيها بس حايط وباب
وبيها نكها امن الربيع وبيها ريحت يوم صيف
كلشي عندي
عندي اهدومي,وقناع
يوم احصل قوت. ممكن!
وعشره اشد صخرت مجاع
وعندي مصحف ااااالللله
وهوه هذه الكلشي عندي!
هوه امالي الطووويله
وهوه يمسح للدموع ان جان نزلت فوك خدي
وهوه زادي وهوه شربي
وساعه حته الحايط اتنششطه الغيره
وانتجي و يرفعني صوبه
واندعي .ربي عليك ابفگرروحي
لان ادري ما لي حوبه
وينطرق باب العداوه
ابصوت غامض
يا فقير اتريد رحمه؟
واني وادموعي وعبرتي
ربي لا تجعلها قسمه
وخل اشوفن للرفاق
وخل نشد اردود كلنا احزام همه
ربي رجعني اعله ناسي
وخل اشم ريح الشواطي
واركض اعله الشاطي حافي
واشبع امن الشمس شوف
وارجع الروحي عوافي
وخل نوج اسراج اهلنه
المرزمن صاراله طافي